คือผมมีปัญหาเรื่องชีวิตคู่ การหย่าร้าง รู้สึกผิดหวังอย่างมาก และปัญหาเรื่องการเงิน มีหนี้สินเยอะ รู้สึกท้อแท้ต่อปัญหาอย่างมาก ตอนนี้ใช้ชีวิตอยู่คนเดียว เหมือนโลกนี้เราไม่มีใครเหลืออยู่ แต่ก็บางครั้งก็โทรไปคุยกับพ่อแม่ แต่เรื่องปัญหาเราก็พูดระบายไม่ได้ ไม่อย่างให้ทางบ้านเป็นห่วงครับ มีปัญหาด้านจิตใจอย่างหนัก สุขภาพก็ไม่เหมือนเดิม ไม่อยากอออกไปไหน ทำงานเสร็จก็กลับห้องพัก อยากอยู่คนเดียว ช่วยแนะนำวิธีการบำบัดด้วยครับ ขอบครับ
สวัสดีค่ะ อาการดังกล่าวมานั้น ดูเหมือนมีปัญหาหลายอย่างรุมเร้าในชีวิต ทำให้เกิดความเครียด ความกดดันการปรึกษาจิตแพทย์ถือเป็นวิธีรักษาโรคเครียดที่มีประสิทธิภาพ ซึ่งจะช่วยรักษาผู้ป่วยโรคเครียดที่เกิดอาการรุนแรงและเป็นมานาน โดยแพทย์จะช่วยให้ผู้ป่วยรับมือกับสถานการณ์ที่ทำให้เกิดความเครียดได้ดีขึ้น แพทย์อาจะช่วยประเมินปัญหาและมองปัญหาอย่างเป็นกลาง และแนะแนวทางแก้ปัญหาให้เบื้องต้น และอาจจ่ายยาบางชนิดเพื่อช่วยผ่อนคลายความเครียด ทำให้การนอนดีขึ้นจึงแนะนำไปพบจิตแพทย์ที่รพ.ใกล้บ้านเพื่อประเมินสภาพจิต หรือทำจิตบำบัดต่อไปอย่างเหมาะสมการดูแลตัวเองเบื้องต้น ลองฝึกการทำสมาธิ เล่นโยคะ หรือนวด เพื่อให้ร่างกายผ่อนคลาย รวมทั้งทำจิตใจให้แจ่มใส พบปะสังสรรค์กับเพื่อน หรือพูดคุยกับครอบครัวหางานอดิเรกทำในยามว่าง เช่น อ่านหนังสือ หรือฟังเพลง และค่อยๆตั้งสติ รักตัวเองให้มากๆ ทุกปัญหาจะมีทางออกของมันเสมอในที่สุดค่ะ